CELEX: 32012D0818
Language: ro
Date: 2012-12-19 00:00:00
Title: 2012/818/UE, Euratom: Decizia de punere în aplicare a Comisiei din 19 decembrie 2012 de autorizare a Danemarcei să utilizeze anumite estimări aproximative pentru calculul bazei resurselor proprii TVA [notificată cu numărul C(2012) 9551]

21.12.2012   
            
            
               RO
            
            
               Jurnalul Oficial al Uniunii Europene
            
            
               L 352/61
            
         DECIZIA DE PUNERE ÎN APLICARE A COMISIEI
   din 19 decembrie 2012
   de autorizare a Danemarcei să utilizeze anumite estimări aproximative pentru calculul bazei resurselor proprii TVA
   [notificată cu numărul C(2012) 9551]
   (Numai textul în limba daneză este autentic)
   (2012/818/UE, Euratom)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Tratatul de instituire a Comunității Europene a Energiei Atomice,
   având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 13,
   întrucât:
   
               (1)
            
            
               În temeiul articolului 370 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (2), statele membre care, la 1 ianuarie 1978, impozitau operațiunile enumerate în anexa X partea A pot continua să impoziteze respectivele operațiuni; aceste operațiuni trebuie luate în considerare pentru determinarea bazei resurselor TVA.
            
         
               (2)
            
            
               În temeiul articolului 371 din Directiva 2006/112/CE, statele membre care, la 1 ianuarie 1978, scuteau operațiunile enumerate în anexa X partea B pot continua să scutească respectivele operațiuni, în condițiile aplicabile în statul membru în cauză la data respectivă; aceste operațiuni trebuie luate în considerare pentru determinarea bazei resurselor TVA.
            
         
               (3)
            
            
               Danemarca a cerut autorizarea Comisiei pentru a utiliza anumite estimări aproximative pentru calculul bazei resurselor proprii TVA, întrucât nu poate efectua calculul precis al bazei resurselor proprii TVA pentru operațiunile menționate în partea A punctul 2 și în partea B punctul 10 din anexa X la Directiva 2006/112/CE. Este probabil ca astfel de calcule să implice o sarcină administrativă nejustificată pentru Danemarca în raport cu efectul acestor operațiuni asupra bazei totale a resurselor proprii TVA ale acesteia. Danemarca poate face un calcul utilizând estimări aproximative pentru aceste categorii de operațiuni. Prin urmare, Danemarca ar trebui să fie autorizată să calculeze baza resursei proprii TVA utilizând estimări aproximative în conformitate cu articolul 6 alineatul (3) a doua liniuță din Regulamentul (CEE, Euratom) nr. 1553/89.
            
         
               (4)
            
            
               Din motive de transparență și de securitate juridică, este necesar să se limiteze în timp aplicabilitatea acestei autorizări.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului consultativ privind resursele proprii,
            
         ADOPTĂ PREZENTA DECIZIE:
   Articolul 1
   Pentru calcularea bazei resurselor proprii TVA, începând cu 1 ianuarie 2012, Danemarca este autorizată să utilizeze estimări aproximative în ceea ce privește următoarele categorii de operațiuni menționate în anexa X la Directiva 2006/112/CE:
   
               1.
            
            
               activitățile organismelor publice de radio și televiziune, altele decât cele de natură comercială (partea A punctul 2);
            
         
               2.
            
            
               transportul de persoane (partea B punctul 10).
            
         Articolul 2
   Prezenta decizie se aplică de la 1 ianuarie 2012 până la 31 decembrie 2016.
   Articolul 3
   Prezenta decizie se adresează Regatului Danemarcei.
   
      Adoptată la Bruxelles, 19 decembrie 2012.
      
         
            Pentru Comisie
         
         Janusz LEWANDOWSKI
         
            Membru al Comisiei
         
      
   
   
      (1)  JO L 155, 7.6.1989, p. 9.
   
      (2)  JO L 347, 11.12.2006, p. 1.